আ স্টার ইজ বর্ন (১৯৩৭-এর চলচ্চিত্র)
আ স্টার ইজ বর্ন (ইংরেজি: A Star Is Born) হল ১৯৩৭ সালে মুক্তিপ্রাপ্ত মার্কিন টেকনিকালার প্রণয়ধর্মী নাট্য চলচ্চিত্র। ছবিটি প্রযোজনা করেছেন ডেভিড ও. সেলৎসনিক এবং পরিচালনা করেছেন উইলিয়াম এ. ওয়েলম্যান। এটি রচনা করেছেন ওয়েলম্যান, রবার্ট কারসন, ডরোথি পার্কার ও অ্যালান ক্যামবেল এবং এতে শ্রেষ্ঠাংশে অভিনয় করেছেন জ্যানেট গেনর ও ফ্রেড্রিক মার্চ। অন্যান্য পার্শ্ব চরিত্রে অভিনয় করেছেন আদল্ফ মেঞ্জু, মে রবসন, অ্যান্ডি ডেভিন, লিওনেল স্ট্যান্ডার ও ওয়েন মুর। চলচ্চিত্রটি ১০ম একাডেমি পুরস্কারে সাতটি বিভাগে মনোনয়ন লাভ করে এবং শ্রেষ্ঠ কাহিনী বিভাগে একটি পুরস্কার লাভ করে এবং একটি বিশেষ পুরস্কার লাভ করে। এটি চারবার পুনর্নির্মিত হয়েছে, প্রথমবার ১৯৫৪ সালে, দ্বিতীয়বার ১৯৭৬ সালে, তৃতীয়বার ২০১৩ সালে আশিকি টু নামে এবং চতুর্থবার ২০১৮ সালে।